Φρανκ Μίλλερ

Ο **Φράνκ Μίλερ** (αγγλικά: Frank Miller, 27 Ιανουαρίου 1957) είναι Αμερικανός δημιουργός κόμικς (σχεδιαστής και συγγραφέας) και σκηνοθέτης. Τα έργα του είναι εμπνευσμένα από το κίνημα του φιλμ νουάρ. Είναι ένας από τους πιο αναγνωρίσιμους και δημοφιλείς δημιουργούς και έχει επηρεάσει έντονα τον σύγχρονο κόσμο των κόμικς. 

## Βιογραφία
### Το ξεκίνημα
Ο Μίλερ γεννήθηκε στο Μέριλαντ και μεγάλωσε στο Βερμόντ. Η πρώτη του δουλειά δημοσιεύτηκε στο *[[The Twilight Zone]]* το 1978. Στη συνέχεια συνεργάστηκε με τη Marvel Comics σχεδιάζοντας μεταξύ άλλων εξώφυλλα και μέρη της σειράς *[[Spectacular Spider-Man]]* ( τεύχη 27 και 28). Μέσα από αυτές τις συνεργασίες, όπου ο Daredevil εμφανιζόταν ως δευτερεύων χαρακτήρας. Την εποχή εκείνη ο Daredevil δεν ήταν ακόμη δημοφιλής και η δική του σειρά δεν παρουσίαζε σημαντικές πωλήσεις. Ο Μίλερ παρά ταύτα θεώρησε ενδιαφέροντα τον χαρακτήρα και ξεκίνησε να εργάζεται ως σχεδιαστής της σειράς.

### Ο ''Daredevil'' και οι αρχές της δεκαετίας του 80
Το πρώτο τεύχος του Μίλερ στη σειρά *Daredevil* (158) αποτελούσε το τέλος ενός κύκλου που ξεκίνησε ο Ρότζερ ΜακΚένζι. Παρά το γεγονός ότι έμενε πιστός στο κλασικό ύφος των αμερικάνικων κόμικ, ο Μίλερ κατάφερε να εισάγει κάποια προσωπικά στοιχεία με επιρροές από το "φιλμ νουάρ". Το αποτέλεσμα είχε επιτυχία και ο Μίλερ συνέχισε με τη Μάρβελ και έγινε ένας από τους ανερχόμενους νέους σχεδιαστές, καθώς άρχισε να συμμετέχει στα σενάρια με τον ΜακΚένζι. Το ύφος του, επηρεασμένο από τον Νιλ Άνταμς, είχε την ιδιαιτερότητα να επιμένει στη λεπτομέρεια. Η καινούρια αυτή ιδέα έκανε τα σχέδια στο Daredevil πιο ρεαλιστικά και αποτελούσε σπάνια κίνηση για το είδος εκείνη την εποχή. Η επιτυχία του Μίλερ οδήγησε σε μηνιαία έκδοση του κόμικ Daredevil και από το τεύχος 168 (το 1981) ανέλαβε το σχέδιο και το σενάριο της σειράς, σε συνεργασία με τον Κλάους Γιάνσον. Στο τεύχος αυτό πρωτοεμφανίστηκε ο χαρακτήρας της Ηλέκτρας, η οποία απέκτησε σύντομα τη δική της σειρά.

Ο Μίλερ επέβαλε στο Daredevil πιο σκοτεινά θέματα με επιρροές από τα ιαπωνικά μάνγκα. Αποκορύφωση της τάσης αυτής ήταν ο θάνατος του κεντρικού χαρακτήρα της Elektra (τεύχος 181). Μια τέτοια στροφή στο σενάριο ήταν πρωτοφανής, παρότι αργότερα ο χαρακτήρας της Elektra επέστρεψε. Η παρουσία του Μίλερ στη σειρά έληξε με το τεύχος 191, αφού είχε μετατρέψει έναν δευτερεύοντα χαρακτήρα της Marvel στον πιο δημοφιλή και επικερδή χαρακτήρα της. Χάρη σ' αυτή την επιτυχία ο Μίλερ έγινε περιζήτητος.

Εν τω μεταξύ, το 1982, σε συνεργασία με το σεναριογράφο Κρις Κλέρμοντ εξέδωσε μια επιτυχημένη σειρά τεσσάρων τευχών με ήρωα το *[[Wolverine]]*, ως παρακλάδι της σειράς των *[[X-Men]]*. Την εποχή εκείνη, ο Μίλερ σχεδίασε και μια σύντομη ιστορία του *[[Batman]]* για μια ειδική εορταστική έκδοση της DC Comics.

Ο Μίλερ επέστρεψε με μία σειρά τεσσάρων τευχών με ηρωίδα την Elektra και με τη σειρά *[[Ronin (DC Comics)|Ronin]]* για τη DC Comics, η οποία ήταν η πρώτη φορά που σχεδίαζε νέο ήρωα τον οποίο είχε δημιουργήσει ο ίδιος. Για τη σειρά *Ronin* η DC Comics εξέδωσε έξι τεύχη από το 1983 μέχρι το 1984. Με τη σειρά αυτή, ο Μίλερ εκλέπτυνε την τεχνική του και απέδειξε ότι ο νεωτερισμός στον κόσμο του κόμικ μπορεί να γνωρίσει υψηλές πωλήσεις. Το 1985, ο Μίλερ παρουσίασε μόνο ένα τεύχος *Daredevil* (τεύχος 219), για να επιστρέψει το 1986 με την αποκορύφωση της ως τότε δημιουργικότητάς του δίνοντας νέα πνοή σ' έναν από τους παλαιότερους χαρακτήρες των κόμικ.

### ''Batman: Ο σκοτεινός ιππότης επιστρέφει'' και τα τέλη της δεκαετίας του 80
Το 1986 η DC Comics εξέδωσε το πρώτο τεύχος του **' (γνωστό και ως ''DKR''). Ο Μίλερ έγραψε το σενάριο και συνέχισε να εξελίσσει το πρωτοπόρο προσωπικό του ύφος. Η σειρά αποτελείται από τέσσερα τεύχη και πραγματοποιήθηκε σε συνεργασία με τους [[Λιν Βάρλεϊ]] και [[Κλάους Γιάνσον]].

Η ιστορία παρουσιάζει τον [[Batman]], ο οποίος είχε αποσυρθεί μετά το θάνατο του [[Ρόμπιν (χαρακτήρας)|Robin]], να επιστρέφει για να καταπολεμήσει το έγκλημα σε ένα μελλοντικό κόσμο όπου η βία και η εγκληματικότητα γνωρίζουν μνημειώδη έξαρση. Με σκοπό να γράψει το τέλος της ιστορίας του βαθύπλουτου υπερήρωα, ο Μίλερ περιγράφει έναν σκληρό και ψυχωτικό Batman. Η ανταπόκριση των αναγνωστών ήταν ενθουσιώδης και ο "Σκοτεινός Ιππότης" κατάφερε να ξεφύγει από την εικόνα που είχε αποκτήσει από της τηλεοπτικές σειρές της δεκαετίας του 60.

Ο Batman του Μίλερ είχε μεγάλη απήχηση στη βιομηχανία του κόμικ και έδωσε έναυσμα για πολλούς σκοτεινότερους και ρεαλιστικότερους ήρωες κόμικ. Υπήρξε δε πηγή έμπνευσης για τον [[Τιμ Μπάρτον]], όταν εκείνος σκηνοθέτησε την ταινία του ''[[Μπάτμαν (ταινία, 1989)|Batman]]'' το 1989. Η σειρά του Μίλερ συνεχίζει να επανεκδίδεται 20 χρόνια μετά από την πρώτη κυκλοφορία της.

Το 1986 ο Μίλερ επέστρεψε και στον Daredevil για να ανανεώσει τον ήρωα με το **' και το *Daredevil: Love and War*. Συνέχισε με την σειρά οκτώ τευχών **' για την [[Epic Comics]], χωρίς όμως να γνωρίσει την επιτυχία του Batman του. 

Η σημαντικότερη ιστορία του Μίλερ σ'αυτή την περίοδο ήταν το **' σε συνεργασία με τον Μαζουκέλι. Εδώ ο Μίλερ περιέγραφε λεπτομερώς την αρχή των περιπετειών του Batman, προσαρμόζοντάς τη στις απαιτήσεις του *Dark Knight*. Αυτό το κόμικ του επανέφερε την προηγούμενη επιτυχία του το 1988 και συνεχίζει να επανεκδίδεται από τη DC. 

Ακόμη, ο Μίλερ σχεδίασε εξώφυλλα για τα πρώτα δώδεκα τεύχη της αμερικανικής έκδοσης του *[[Lone Wolf and Cub]]*, προωθώντας τα ιαπωνικά manga στο δυτικό κοινό.

Τη ίδια εποχή ο Μίλερ (μαζί με τους Μαρβ Γούλφμαν, Άλαν Μουρ και Χάουαρντ Τσέικιν) ήρθε σε ρήξη με τη DC Comics σχετικά με τις ταμπέλες των κόμικ. θεωρώντας ότι έχει υποστεί μια μορφή λογοκρισίας αποφασίζει να πάψει τη συνεργασία του με τη DC και να συνεχίσει με την Dark Horse Comics. Εφεξής ο Μίλερ θα υποστήριζε τα δικαιώματα των δημιουργών και θα καταπολεμούσε κάθε μορφή λογοκρισίας στα κόμικ.

### Η ''Αμαρτωλή Πόλη'' και η δεκαετία του 90

Ο Μίλερ είχε την πρόθεση να εκδίδει πια τα έργα του αποκλειστικά σε συνεργασία με τη Dark Horse, όμως εξέδωσε ένα κόμικ με τη Epic Comics, το *Elektra Lives Again*. Το κόμικ εξιστορούσε την επιστροφή της ηρωίδας Elektra (η οποία είχε σκοτωθεί σε προηγούμενο επεισόδιο) και εμφάνισε έντονα πειραματικό ύφος. 

Το 1990 ο Μίλερ έγραφε το σενάριο των τριών τευχών του κόμικ *[[Hard Boiled (comic)|Hard Boiled]]*, σε σχέδιο του Τζεφ Ντάροου. Το Hard Boiled χαρακτήριζε ένα μείγμα σάτιρας και βιαιότητας, αλλά υπέφερε από τα μεγάλα χρονικά διαστήματα μεταξύ των τευχών. 

Παράλληλα σε συνεργασία με τον σχεδιαστή Ντέιβ Γκίμπονς, ο Μίλερ παρήγαγε τα τέσσερα τεύχη του *[[Give Me Liberty]]*, με τη Dark Horse. Άλλο ένα μείγμα δράσης και πολιτικής σάτιρας, το οποίο καθιέρωσε τον Μίλερ ως δημιουργό κόμικ για ενήλικους. Ακολούθησαν πολλές συνέχειες και ειδικά τεύχη του Give Me Liberty, από το ίδιο πάντα δημιουργικό δίδυμο.

Επίσης, ο Μίλερ έγραψε τα σενάρια των κινηματογραφικών ταινιών *[[RoboCop 2]]* και *[[RoboCop 3]]*. Καμία όμως από τις δύο ταινίες δεν έχαιρε αναγνώρισης από την κριτική. Ο ίδιος ο Μίλερ δήλωσε ότι δεν θα ξαναεπέτρεπε στο Hollywood να προσαρμόσει τα έργα του στον κινηματογράφο, υποστηρίζοντας ότι τα σενάριά του είχαν υποστεί αλλαγές που δεν ήθελε. Από το 2003 τα σενάρια του *RoboCop* χρησιμοποιήθηκαν για την προσαρμογή σε κόμικ.

Το 1993 το *Daredevil: Man Without Fear* (Marvel Comics) σε σχέδιο του Τζον Ρομίτα Τζ. επανερχόταν στην αρχή της ιστορίας του Daredevil, με τρόπο ανάλογο με το **'. Η επιστροφή του Μίλερ στους υπερήρωες συνέχισε με το σενάριο του 11ου τεύχους του κόμικ ''[[Spawn (κόμικς)|Spawn]]'' του [[Τοντ ΜακΦάρλαν]], καθώς και το ειδικό τεύχος συνάντησης του Spawn με τον Batman για την [[Image Comics]].

Το 1993 ο Μίλερ ξεκίνησε την πρώτη ιστορία της διάσημης σειράς του ''[[Sin City]]''. Το κόμικ πρωτοεμφανίστηκε στον κύκλο ''[[Dark Horse Presents]]'' (τεύχη 51 με 62) και ήταν η πρώτη δουλεία του που πραγματοποίησε μόνος, χρησιμοποιώντας ασπρόμαυρα σχέδια, για να τονίσει το ύφος "φιλμ νουάρ". Χάρη στην επιτυχία της η σειρά επανεκδόθηκε σε τόμο και απετέλεσε το 2005 το τεύχος με τίτλο ''The Hard Goodbye''.

Η ''Sin City'' υπήρξε η κύρια ενασχόληση του Μίλερ μέχρι το τέλος της δεκαετίας του 90. Οι επτά τόμοι της σειράς του προσέφεραν μεγάλη αναγνώριση και εμπορική επιτυχία. Ένα ευρύτερο κοινό, που δεν είχε απαραιτήτως τη συνήθεια της ανάγνωσης κόμικ, αγάπησε το πεπειραμένο και ώριμο ύφος του Μίλερ. Το σχέδιό του καθώς και η μέθοδος αφήγησης είχαν εξελιχθεί κατά τη διάρκεια των προηγούμενων δεκαετιών για να φτάσουν στο επίπεδο της ''Sin City'', κόμικ που σημάδεψε όσο λίγα την εποχή του.

Το 1995, ο Μίλερ σε νέα συνεργασία με τον Ντάροου παρουσίασε το ''[[Big Guy and Rusty the Boy Robot]]'' — φόρος τιμής στις ταινίες ''[[Godzilla (franchise)|Godzilla]]'', στο ''[[Astro Boy]]'' και τις πατριωτικές αμερικανικές ταινίες σχετικά με το [[Δεύτερο Παγκόσμιο Πόλεμο]]. Η σειρά κυκλοφόρησε από τη [[Dark Horse Comics]] και το 1999 παρουσιάστηκε ως κινούμενο σχέδιο στο κανάλι ''[[Fox Kids]]''.

=== Από το 2000 και μετά ===

Ο Μίλερ ξεκίνησε τη νέα χιλιετία με τη συνέχεια του ''Batman: The Dark Knight Returns'' για τη [[DC Comics]], αφού λύθηκαν τα προβλήματα που είχαν δημιουργηθεί στο παρελθόν. Η νέα τριλογία **' γνώρισε υψηλές πωλήσεις, παρά τις ανάμικτες κριτικές. Οι αρνητικές κριτικές αφορούσαν την απλότητα του σχεδίου και τον αφύσικο χρωματισμό. Άλλοι αναγνώρισαν στο έργο το ιδιαίτερα μοντέρνο του ύφος που πατά ταύτα σεβόταν το γνώριμο στιλ του Μίλερ. 

Η στάση του Μίλερ ως προς τον κινηματογράφο άλλαξε, καθώς ενέκρινε τη μέθοδο του Ρόμπερτ Ροντρίγκεζ και του επέτρεψε να προσαρμόσει την "Αμαρτωλή Πόλη" στη μεγάλη οθόνη. Το 2005 παρουσιάστηκε στο αμερικανικό κοινό η ταινία *[[Sin City]]*, η οποία ήταν τελείως πιστή στο ύφος του κόμικ και ο Μίλερ παρουσιάστηκε και εκείνος σαν σκηνοθέτης της ταινίας. Η μεγάλη επιτυχία της ταινίας κίνησε το ενδιαφέρον πολλών προς το κόμικ, το οποίο επανεκδόθηκε και γνώρισε νέα εμπορική απήχηση. Προβλέπεται συνέχεια της ταινίας στον κινηματογράφο καθώς και στη τηλεόραση, με τις ιστορίες του κόμικ που δεν είχαν συμπεριληφθεί στη πρώτη ταινία, αλλά και νέες ιστορίες που προτίθεται να γράψει ο Μίλερ.

Το 2007, η ταινία *[[300 (ταινία)|300]]* σε σκηνοθεσία Ζακ Σνάιντερ, βασισμένη στο κόμικ που ο Μίλερ είχε εκδώσει το 1998, σημείωσε σημαντικότατη επιτυχία παγκοσμίως. Η ταινία, όπως και το κόμικ, εξιστορούν τα πολεμικά κατορθώματα του βασιλιά Λεωνίδα και των 300 Σπαρτιατών κατά των Περσών. Το ύφος του Μίλερ και η τάση προς την ηρωική φαντασία και την υπερβολή χάρισαν στην ταινία τον δραματικό και άκρως αποτελεσματικό της χαρακτήρα, αλλά κίνησαν τη μήνη της Ιρανής κυβέρνησης.

Μετά από πολλά χρόνια γάμου ο Μίλερ χώρισε με τη Λιν Βάρλεϊ, η οποία είχε αναλάβει το χρωματισμό πολλών από τα έργα του. Ενώ πρόσφατα ανακοίνωσε ότι η συνέχεια του *Batman* θα λέγεται *[["Holy Terror, Batman!"]]* και θα περιγράφει τη μάχη του υπερήρωα κατά της Αλ Κάιντα.

## Εμφανίσεις στον κινηματογράφο

## Βιβλιογραφία

### Σενάριο

### Σχέδιο

## Παραπομπές


## Εξωτερικοί σύνδεσμοι

Κατηγορία:Αμερικανοί δημιουργοί κόμικς
Κατηγορία:Αμερικανοί συγγραφείς κόμικς
Κατηγορία:Marvel Comics
Κατηγορία:DC Comics